Ca urmare a activității Poliției locale, prin Compartimentul Siguranță Rutieră traficul rutier al autovehiculelor cu masa maximă autorizată mai mare de 7,5 t, a fost gestionat, în sensul minimizării numărului de autocamioane ce tranzitează municipiul, fără a deține "Permis de liberă trecere", conform HCLM nr. 317/2016, pe unele rute autorizate, din municipiu.
De precizat că în perioada 01.01.2023-31.12.2023, polițiștii locali au identificat în trafic un număr de 140 conducători de autovehicule cu masa maximă autorizată mai mare de 7,5 t, care nu îndeplineau condițiile legale de circulație, aceștia au fost sancționați contravențional, cuantumul amenzilor fiind de 48 100 lei.
În perioada 01.01.2024 și până în prezent, au fost sancționați contravențional un număr de 58 conducători de vehicule agabaritice, valoarea totală a amenzilor fiind de 20.900 lei.
Menționăm că numărul conducătorilor de autovehicule agabaritice verificate în trafic a fost mult mai mare, numărul celor evidențiați mai sus fiind doar numărul celor sancționați, foarte mulți șoferi achitând taxa permisului.
Astfel, în perioada 01.01.2023 – 31.12.2023, Primăria Municipiului Giurgiu a încasat prin intermediul D.I.T.L. Giurgiu suma de 808.730 lei –contravaloarea taxei pentru eliberarea "Permiselor de liberă trecere" (taxa pentru aproximativ 11.554 de vehicule agabaritice), iar pentru perioada 01.01.2024 – până în prezent, s-a încasat suma de 126.960 lei (însemnând aproximativ 1.813 de vehicule agabaritice).
Menționăm că statistica prezentată mai sus, poate fi pusă la dispoziția publicului, urmare a datelor solicitate de Direcția Poliției Locale Giurgiu și transmise de Direcția de Impozite și Taxe Locale Giurgiu, care menționează faptul că autovehiculele ce tranzitează Municipiul mai pot achita "taxa Permisului de liberă trecere" la stațiile OMV Petrom S.A., gestionate de către S.C. Westaco S.R.L. și lunar se transmit la sediul DITL, situația încasărilor. Prin aplicația AVANSIS MOBILE și ghișeul.ro.
Cetățenii municipiului Giurgiu sunt rugați să apeleze Dispeceratul Poliției Locale Giurgiu pentru orice fapte care contravin legislației în vigoare, la numărul de telefon: 0246274668.
Sursa: Direcția Poliției Locale – Giurgiu